YGG ร่วง 61% รับ 3 เครื่องหมาย “XD-XW-XR” หลังเพิ่มทุน 1 ต่อ 2 พ่วง “ปันผลหุ้น”
YGG ร่วงกว่า 61% รับ 3 เครื่องหมาย “XD-XW-XR” หลังเพิ่มทุน RO สัดส่วน 1 ต่อ 2 หุ้นละ 0.50 บ. พ่วงปันผลหุ้น สัดส่วน 2.90322581 หุ้นเดิม ต่อ 1 หุ้นปันผล
YGG ร่วงกว่า 61% รับ 3 เครื่องหมาย “XD-XW-XR” หลังเพิ่มทุน RO สัดส่วน 1 ต่อ 2 หุ้นละ 0.50 บ. พ่วงปันผลหุ้น สัดส่วน 2.90322581 หุ้นเดิม ต่อ 1 หุ้นปันผล
11 ก.พ. 2565

ผู้สื่อข่าวรายงานว่า ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ณ เวลา 11.14 น. อยู่ที่ระดับ 14.20 บาท ลบ 22.55 บาท หรือ 61.36% สูงสุดที่ระดับ 14.60 บาท ต่ำสุดที่ระดับ 12.50 บาท ด้วยมูลค่าการซื้อขาย 280 ล้านบาท

ทั้งนี้ เนื่องจากวันนี้ YGG มีการขึ้น 3 เครื่องหมาย ได้แก่ XD (Excluding Dividend) หรือ ผู้ซื้อหลักทรัพย์ไม่ได้สิทธิรับเงินปันผล, XW (Excluding Warrant) หรือ ผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์ และ XR (Excluding Right) หรือ ผู้ซื้อหลักทรัพย์ไม่ได้สิทธิจองซื้อหุ้นออกใหม่
โดย YGG มีการเพิ่มทุนจดทะเบียนจำนวน 256 ล้านบาท จากทุนจดทะเบียนเดิม 90 ล้านบาท เป็นทุนจดทะเบียน 346 ล้านบาท โดยการออกและเสนอขายหุ้นสามัญเพิ่มทุนจำนวน 512 ล้านหุ้น มูลค่าที่ตราไว้หุ้นละ 0.50 บาท โดยจะจัดสรรหุ้นเพิ่มทุน 360 ล้านหุ้นให้แก่ผู้ถือหุ้นเดิมตามสัดส่วนการถือหุ้น (Rights Offering) ในอัตรา 1 หุ้นเดิม ต่อ 2 หุ้นเพิ่มทุน ราคาหุ้นละ 0.50 บาท รวมมูลค่า 180 ล้านบาท
รวมถึงจัดสรรหุ้นสามัญเพิ่มทุนรองรับการใช้สิทธิใบสำคัญแสดงสิทธิที่จะซื้อหุ้นสามัญของบริษัทครั้งที่ 1(YGG-W1) จำนวน 90 ล้านหุ้น อัตราใช้สิทธิ 1 ใบสำคัญแสดงสิทธิ ต่อ 1 หุ้นสามัญเพิ่มทุน โดยจะจัดสรร YGG-W1 ให้แก่ผู้ถือหุ้นเดิมที่ใช้สิทธิซื้อหุ้นเพิ่มทุนในอัตรา 4 หุ้นสามัญเพิ่มทุน ต่อ 1 หน่วยใบสำคัญแสดงสิทธิ YGG-W1 โดยไม่คิดมูลค่า คิดเป็นทุนจำนวน 45 ล้านบาท โดยกำหนดรายชื่อผู้ถือหุ้นที่มีสิทธิได้รับการจัดสรร YGG-W1 ในวันที่ 14 ก.พ.65
นอกจากนี้ ให้บริษัทจะจัดสรรหุ้นเพิ่มทุน จำนวน 62 ล้านหุ้น (พาร์ 0.50 บาท) เพื่อรองรับการจ่ายหุ้นปันผลระหว่างกาลงวด 9 เดือนปีนี้ (1 ม.ค.-30 ก.ย.64) ให้แก่ผู้ถือหุ้นในอัตรา 2.90322581 หุ้นเดิม ต่อ 1 หุ้นปันผล โดยจะกำหนดรายชื่อผู้ถือหุ้นที่มีสิทธิได้รับเงินปันผลในวันที่ 14 ก.พ.65 และกำหนดจ่ายเงินปันผลในวันที่ 3 มี.ค.65
สำหรับวัตถุประสงค์การเพิ่มทุนในครั้งนี้ เนื่องจากบริษัทมีแผนย้ายหลักทรัพย์จากตลาดหลักทรัพย์ เอ็ม เอ ไอ (mai) เข้าไปซื้อขายในตลาดหลักทรัพย์แห่งประเทศไทย (SET) ดังนั้นจำเป็นต้องเพิ่มทุนเพื่อให้มีคุณสมบัติเป็นไปตามข้อบังคับตลาดหลักทรัพย์แห่งประเทศไทยที่กำหนดให้ต้องมีทุนชำระแล้วไม่ต่ำกว่า 300 ล้านบาท รวมทั้งเป็นการระดมทุนเพื่อรองรับโอกาสการลงทุนของบริษัทในอนาคตซึ่งอาจเกิดขึ้นในช่วงเวลา 6 เดือน ถึง 1 ปีข้างหน้า
อย่างไรก็ตาม ราคาหุ้น YGG ปรับตัวลดลงมาแรงเนื่องจากมีการเพิ่มทุนเข้ามาจำนวน 256 ล้านบาท จากทุนจดทะเบียนเดิม 90 ล้านบาท เป็นทุนจดทะเบียน 346 ล้านบาท โดยการออกและเสนอขายหุ้นสามัญเพิ่มทุนจำนวน 512 ล้านหุ้น มูลค่าที่ตราไว้หุ้นละ 0.50 บาท โดยจะจัดสรรหุ้นเพิ่มทุน 360 ล้านหุ้นให้แก่ผู้ถือหุ้นเดิมตามสัดส่วนการถือหุ้น (Rights Offering) ในอัตรา 1 หุ้นเดิม ต่อ 2 หุ้นเพิ่มทุน ราคาหุ้นละ 0.50 บาท รวมมูลค่า 180 ล้านบาท
อนึ่ง กราฟราคาหุ้นที่ระดับ 14.20 บาท ปรับตัวเพิ่มขึ้นจากวานนี้ที่ระดับ 11.29 บาท นั้น เป็นการปรับราคาเพื่อให้สอดคล้องกับจำนวนหุ้นใหม่ที่บริษัทได้มีการเพิ่มขึ้นจำนวน 256 ล้านบาท ให้แก่ผู้ถือหุ้นเดิมตามสัดส่วนการถือหุ้น (Rights Offering) ในอัตรา 1 หุ้นเดิม ต่อ 2 หุ้นเพิ่มทุน แต่เนื่องจากราคาหุ้นปรับตัวลดลงเพียงแค่ 60% น้อยกว่าราคาที่ควรจะไดรูท 100% จึงส่งผลให้กราฟราคาแสดงผลเป็นบวก